Document ID: /roh_data/filtered/fineweb-2-filterrobots_roh.jsonl.gz/36430

Elisa è la mesauna da las trais soras Gasparin. Tenor il medi d'equipa, Walter Frey, pateschia ella dapi la fin d'october da stancladad e na saja betg pli sa revegnida. Ella stoppia perquai rumper giu la stagiun per sa regenerar.
Per Elisa Gasparin saja la decisiun impurtanta per l'avegnir. Sia finamira a lunga vista sajan ils gieus olimpics da Pjöngjang il 2018, ha ditg la biatleta da 24 onns. Per pudair avair success là dovria ella ina preparaziun perfetga durant ils proxims mais.
RR novitads 12:00